**Vilniaus Universiteto**

**Tarptautinių santykių ir politikos mokslų institutO TARYBA**

POSĖDŽIO Protokolas

2022-12-15 Nr. 270000-TP-

Posėdis vyko 2022 m. gruodžio 15 d. 13:15-14:15 val. Vilniaus universiteto Tarptautinių santykių ir politikos mokslų institute, 402 aud.

Posėdžio pirmininkas: VU TSPMI Tarybos narys prof. dr. Alvydas Jokubaitis

Posėdžio sekretorė: VU TSPMI administratorė Evita Rimkevičiūtė

*Dalyvavo*: Alvydas Jokubaitis, Liutauras Gudžinskas, Justinas Dementavičius, Ieva Giedraitytė, Dovilė Jakniūnaitė, Tomas Janeliūnas (elektroninis balsas), Viktorija Gailiūtė, Vilius Mačkinis, Ugnė Bičkauskaitė, Anelė Dromantaitė, Vitalis Nakrošis, Nerija Putinaitė, Ainė Ramonaitė, Lina Strupinskienė, Margarita Šešelgytė, Inga Vinogradnaitė.

Svečio teisėmis:

POSĖDŽIO DARBOTVARKĖ:

1. Dėl posėdžio darbotvarkės tvirtinimo.
2. Dėl atnaujinto Akademinės veiklos planavimo ir finansinių paskatų skyrimo už veiklos rezultatus tvarkos aprašo svarstymo
3. Kiti klausimai.
4. **SVARSTYTA: Dėl posėdžio darbotvarkės tvirtinimo**

**NUTARTA (bendru sutarimu):** Tvirtinti posėdžio darbotvarkę.

1. **SVARSTYTA: Dėl atnaujinto Akademinės veiklos planavimo ir finansinių paskatų skyrimo už veiklos rezultatus tvarkos aprašo svarstymo**

Vilniaus universiteto Senatas ir Taryba patvirtino naujas skatinimo tvarkas bei įpareigojo kamieninius akademinius padalinius pasitvirtinti naujas Akademinės veiklos planavimo ir finansinių paskatų skyrimo už veiklos rezultatus tvarkas.

Šio pokyčio tikslas – į skatinimo tvarką įtraukti ne tik skatinimą už mokslą, bet ir už studijas bei ekspertines veiklas. Nors Institute turėjome skatinimo tvarką, kuri įtraukė ir studijų bei ekspertines veiklas, veikusią jau keletą metų, naujasis aprašas papildytas atsižvelgiant į bendras Universiteto tvarkas, kurių aprašus pridedame: „Vilniaus Universiteto skatinimo už įnašą į studijų kokybę tvarkos aprašas“ ir „Vilniaus Universiteto skatinimo už ekspertinę veiklą ir universiteto vardu vykdomą mokslo ir studijų komunikaciją tvarkos aprašas“.

Prašysime peržiūrėti atnaujintą Akademinės veiklos planavimo ir finansinių paskatų skyrimo už veiklos rezultatus tvarkos aprašą. Tvarka pasipildė keliolika naujų punktų ir nors joje išskiriame studijų, mokslo ir ekspertines veiklas, stengėmės išlaikyti buvusį principą ir akademinio personalo veiklas vertinti kompleksiškai atsižvelgiant į bendras veiklų apimtis. Naujoje tvarkoje keičiasi reikalingų surinkti sąlyginių vienetų skaičius, anksčiau premijavome surinkus daugiau nei 4 taškus (dirbantiems pilnu etatu), o naujoje tvarkoje reikalingų taškų skaičių sumažinome per pusę - iki 2. Dar vienas pasikeitimas – nebeliko reikalavimo, jog premija negali viršyti 2 atlyginimų dydžio. Veiklų, kurios buvo vertinamos ir ankstesnėje tvarkoje, įverčių stengėmės nekeisti.

Deividas Šlekys: „pritariu teikiamiems siulymams. islaikoma jau turima tspmi tradicija ir tuo paciu esam ipareigoti pagal naujas tvarkas atnaujinti dokumenta, tad nematau cia labai vietos diskusijoms didelems“.

VM: Tikslas – sužinoti VU TSPMI bendruomenės nuomonę dėl naujos tvarkos ir atsižvelgiant į ją, turėti poziciją derinant tvarką su VU Centriniais rūmais.

Galutinis tvarkos variantas bus suderintas artimiausiu metu.

Dovilės klausimas – įrašai socialinėse medijose bus sekami tik VU TSPMI platformose, tačiau būtina žymėti VU TSPMI.

Liutauras Gudžinskas: siūlo pakovoti dėl priklausymo tarptautinių ir nacionalinių mokslinių darbo grupių, asociacijų, komisijų ir t. t. dalyvavimo jose, kad tai taip pat būtų premijuojama, tai itin svarbu tinklaveikos procesui.

Tomas Janeliūnas: ar yra atspindėti dalyvavimas tarptautiniuose renginiuose. Atsakymas – kad jei dalyvauji renginyje kaip VU TSPMI akademikas, tuomet tokie Renginiai yra užskaitomi.

Augustė Dementavičienė: paklausė dėl doktoranto įtraukimo į straipsnių rašymą, ar doktorantas yra studentas? Siūlo patikslinti, kad Studentų įtraukimas į bendrus tyrimus ar publikacijas, čia studentai yra bakalaurai ir magistrai.

 **NUTARTA: Bendru sutarimu: Pritarti atnaujinto Akademinės veiklos planavimo ir finansinių paskatų skyrimo už veiklos rezultatus tvarkos aprašui.**

Posėdžio pirmininkas prof. dr. Alvydas Jokubaitis

Posėdžio sekretorė Evita Rimkevičiūtė